**NAVODILA ZA IZVAJANJE DELAVNICE V POVEZAVI S FILMOM**

**MALI PRINC FAHIM**

1. Z učenci preberete nekaj informacij o filmu in jih vprašate po vtisih.
2. Skupaj prediskutirate spodnja vprašanja:

**Zakaj sta oče in Fahim zapustila Bangladeš in se preselila v Francijo?**

**Sta tja pripotovala zakonito?**

**Kako so Fahima in očeta sprejeli v novi državi? S kakšnimi izzivi sta se tam soočala?**

**Kako se je Fahim učil jezika in kako se je vključil v šahovski klub?**

Opiši dogodek, ki se te je ob gledanju filma najbolj dotaknil.

1. Učence razdelite v pare.
2. Vsak izmed para dobi listek, na katerem je zapisana poved (priloga 1 – skopirajte). Naloga prvega izmed para je, da svojemu sošolcu nebesedno (pantomima) prikaže poved, ki jo je dobil. Drugi izmed para na listek papirja napiše, kaj misli, da mu je prikazal sošolec. Nato zamenjata vlogi. Primerjata zapisane povedi.
3. Sledi pogovor o tem:

**Kako si se ob tem počutil?**

**Kako bi se počutil, če bi se preselil v drugo državo in ne bi govoril jezika?**

1. Učenca v paru razmislita, kaj jima pomeni DOM. Odgovor zapišeta na listek, ki ste jim ga razdelili (priloga 2 – skopirajte).
2. Odgovore učencev preberite in jih sproti prilepite na plakat (da dobite neke vrste miselni vzorec – naslov na plakatu je **DOM je …**).
3. Sledi pogovor o tem, kaj nam dom predstavlja:

**Kako bi se počutili, če ga ne bi več imeli?**

**Če bi se morali preseliti drugam, kako bi želeli biti sprejeti?**

1. Kaj meniš? Pogovor.

**Zakaj nekdo zapusti svojo državo?**

**Kakšna je razlika med migrantom in beguncem?**

**Ali ste po ogledu filma mnenja, da mora družba stremeti k strpnosti in sprejemanju?**

**BEGUNCI:** osebe, ki bežijo pred oboroženimi spopadi ali preganjanjem.

**MIGRANTI:** osebe, ki se selijo zato, da bi z iskanjem dela izboljšali svoj življenjski standard, ne zaradi vojn, nevarnosti v svoji domovini.

1. Pribežniki v Sloveniji. Ogledate si kratek posnetek, v katerem pribežniki opisujejo situacijo v Sloveniji. Z učenci spregovorite o vtisih po delavnici in o tem, kako bi lahko v Sloveniji izboljšali situacijo za tiste, ki tu želijo ostati.
2. Za zaključek si lahko preberete še nekaj dejstev na temo migracij.

